CELEX: 32005R0219
Language: lv
Date: 2005-02-10
Title: Komisijas Regula (EK) Nr. 219/2005 (2005. gada 10. februāris), ar ko groza Regulu (EK) Nr. 919/94, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ražotāju organizācijām

11.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 39/9
            
         
      KOMISIJAS REGULA (EK) Nr. 219/2005
   (2005. gada 10. februāris),
   ar ko groza Regulu (EK) Nr. 919/94, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ražotāju organizācijām
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju (1), un jo īpaši tās 9. pantu,
   tā kā:
   
               (1)
            
            
               Komisijas Regulā (EK) Nr. 919/94 (2) ir jo īpaši noteikti ražotāju organizāciju atzīšanas noteikumi, un tās I pielikumā ir atsevišķi noteikts realizējamās produkcijas minimālais daudzums un minimālais biedru skaits, kam jābūt ražotāju organizācijās.
            
         
               (2)
            
            
               Ir jānosaka realizējamās produkcijas minimālais daudzums un minimālais biedru skaits ražotāju organizācijās, kas piemērojams Kipras ražotāju organizācijām.
            
         
               (3)
            
            
               Lai nodrošinātu ražotāju organizācijām uzdoto ekonomisko uzdevumu izpildi ražošanas un tirdzniecības jomā, lai palielinātu ienākumus no tirdzniecības un lai veicinātu nozares labāku pārvaldi, ir jāuzsāk lielāku vienību veidošana, un tāpēc ir jānosaka Kiprai augstāks slieksnis biedru skaitam ražotāju organizācijās un realizējamās produkcijas daudzumam salīdzinājumā ar šā ražošanas apgabala banānu produkciju.
            
         
               (4)
            
            
               Ir attiecīgi jāgroza Regula (EK) Nr. 919/94.
            
         
               (5)
            
            
               Šajā regulā paredzētie pasākumi ir saskaņā ar Banānu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 919/94 I pielikumu aizstāj ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 10. februārī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 47, 25.2.1993., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      (2)  OV L 106, 27.4.1994., 6. lpp. Regulā jaunākie grozījumi izdarīti ar Regulu (EK) Nr. 1042/2002 (OV L 157, 15.6.2002., 43. lpp.).
   
      PIELIKUMS
      
         
            “I PIELIKUMS
            
                        Ražošanas apgabals Kopienā
                     
                     
                        Minimālais biedru skaits
                     
                     
                        Minimālais realizējamās banānu produkcijas daudzums (tonnās tīrsvara)
                     
                  
                        Grieķija (Krēta un Lakonija)
                     
                     
                        4
                     
                     
                        40
                     
                  
                        Spānija (Kanāriju salas)
                     
                     
                        100
                     
                     
                        30 000
                     
                  
                        Francija:
                     
                     
                        —
                     
                     
                        —
                     
                  
                        
                                    —
                                 
                                 
                                    Gvadelupa
                                 
                              
                     
                        100
                     
                     
                        30 000
                     
                  
                        
                                    —
                                 
                                 
                                    Martinika
                                 
                              
                     
                        100
                     
                     
                        30 000
                     
                  
                        Kipra
                     
                     
                        125
                     
                     
                        5 000
                     
                  
                        Portugāle (Madeira, Azoru salas un Algarvi)
                     
                     
                        5
                     
                     
                        10”